**Kontrola plnenia uznesení zo zasadnutia Miestneho zastupiteľstva mestskej časti Bratislava – Podunajské Biskupice zo dňa 23.01.2019**

**K bodu 1)** Otvorenie.

**UZNESENIE č. 13/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

1. predložený návrh programu rokovania doplnený o bod 8 /a) „Rôzne“
2. návrhovú komisiu v zložení: Mikuláš Krippel, Stanislav Koiš, Pavol Hanzel;
3. overovateľov zápisnice: Michal Drábik, Izabella Jégh;

**K bodu 2)** Návrh plánu kontrolnej činnosti miestnej kontrolórky na I. polrok 2019.

**UZNESENIE č.14/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

Plán kontrolnej činnosti miestnej kontrolórky mestskej časti Bratislava – Podunajské Biskupice na I. polrok 2019 bez pripomienok.

**K bodu 3)** Návrh na zrušenie VZN č. 5/2017, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2018 a návrh VZN č. ../2019, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2019.

**UZNESENIE č. 15/2018-2022**

Miestne zastupiteľstvo Mestskej časti Bratislava – Podunajské Biskupice

1. **r u š í**

Všeobecne záväzné nariadenie č. 5/2017, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2018,

1. **s c h v a ľ u j e**

Všeobecne záväzné nariadenie č. 1/2019, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2019 s účinnosťou od 8.2.2019,

**C. u k l a d á**

Prednostovi miestneho úradu zabezpečenie platnosti Všeobecne záväzného nariadenia č. 1/2019, ktorým sa určuje výška finančných prostriedkov, určených na mzdy a prevádzku na dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2019 s účinnosťou od 8.2.2019.

**Plnenie:** Splnené. Po uplynutí doby povinného zverejnenia bolo schválené VZN podpísané starostom mestskej časti.

**K bodu 4)** Návrh číselného programového rozpočtu MČ Bratislava – Podunajské Biskupice na obdobie rokov 2019 – 2021.

. **UZNESENIE č. 16/2018-2022**

Miestne zastupiteľstvo Mestskej časti Bratislava – Podunajské Biskupice

1. **s c h v a ľ u j e**
2. Návrh rozpočtu Mestskej časti Bratislava – Podunajské Biskupice na rok 2019 ako vyrovnaný v tejto štruktúre:

bežné príjmy 8 355 747 €

kapitálové príjmy 279 097 €

**príjmy spolu 8 634 844 €**

bežné príjmy 8 355 747 €

kapitálové príjmy 258 344 €

finančné operácie 20 753 €

**príjmy spolu 8 634 844 €**

1. Návrh programového rozpočtu Mestskej časti Bratislava – Podunajské Biskupice na rok 2019
2. **b e r i e n a v e d o m i e**
3. Návrh rozpočtu Mestskej časti Bratislava – Podunajské Biskupice na roky 2020 a 2021 ako predbežne nezáväzné hodnoty príjmov a výdavkov v tejto štruktúre:

2020 2021

bežné príjmy 8 665 246 € 9 015 847 €

kapitálové príjmy 240 000 € 20 000 €

**príjmy spolu 8 905 246 € 9 035 847 €**

 2020 2021

bežné príjmy 8 665 246 € 9 015 847 €

kapitálové príjmy 226 164 € 20 000 €

finančné operácie 13 836 € 0 €

**príjmy spolu 8 905 246 € 9 035 847 €**

1. Návrh programového rozpočtu Mestskej časti Bratislava – Podunajské Biskupice na roky 2020 a 2021
2. Stanovisko miestnej kontrolórky k návrhu rozpočtu Mestskej časti Bratislava – Podunajské Biskupice na obdobie rokov 2019 – 2021.

**Plnenie:** Schválený rozpočet mestskej časti na rok 2019 bol nahraný do systému TRIMEL a RIS.

**K bodu 5)** Návrh na doplnenie členov komisií miestneho zastupiteľstva mestskej časti Bratislava – Podunajské Biskupice.

**UZNESENIE č. 17/2018-2022**

Miestne zastupiteľstvo Mestskej časti Bratislava – Podunajské Biskupice

**v o l í**

pre volebné obdobie 2018 – 2022 členov komisií:

1. Do komisie územného plánu, výstavby, životného prostredia, odpadov a cestného hospodárstva odborníka z radov obyvateľov: Martin Šuňal, Lotyšská 4, Bratislava
2. Do komisie sociálnych vecí a zdravotníctva poslanca: Pavol Kubiš.

**K bodu 6)** Návrh Rámcového plánu práce MiZ na rok 2019..

**UZNESENIE č. 18/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

predložený rámcový plán práce Miestneho zastupiteľstva mestskej časti Bratislava – Podunajské Biskupice na rok 2019 vrátane termínov zasadnutí s touto pripomienkou:

menia sa termíny II. zasadnutia miestnej rady a miestneho zastupiteľstva nasledovne:

Termín zasadnutia MiR: 15. apríl 2019

Termín zasadnutia MiZ: 30. apríl 2019

**K bodu 7)** Návrh na určenie sobášnych dní, obradnej miestnosti a doby pri uzatváraní manželstva na rok 2019..

**UZNESENIE č. 19/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

predložený návrh Určenie sobášnych dní, obradnej miestnosti a doby pri uzatváraní manželstva na rok 2019.

**K bodu 8)** Návrh na poskytnutie finančného príspevku pri narodení dieťaťa na rok 2019.

**UZNESENIE č. 20/2018-2022**

Miestne zastupiteľstvo Mestskej časti Bratislava – Podunajské Biskupice

**s c h v a ľ u j e**

poskytnutie finančného príspevku pri narodení dieťaťa od 1.1.2019 vo výške 100.€. Podmienkou poskytnutia príspevku je predloženie originálu rodného listu dieťaťa a zabezpečenie jeho starostlivosti v spoločnej domácnosti. Príspevok bude poskytnutý rodičovi, ktorý sa preukáže trvalým bydliskom v OP v Mestskej časti Bratislava – Podunajské Biskupice. Žiadateľ je povinný predmetné trvalé bydlisko zdokladovať evidenčným listom od správcu objektu (okrem rodinných domov), kde je dieťa prihlásené ako člen domácnosti. Potvrdenie o preukázaní bývania žiadateľa v mestskej časti musí jasne preukázať, že žiadateľ na uvedenej adrese býval pred narodením dieťaťa a najneskôr v deň narodenia dieťaťa. Príspevok sa bude vyplácať v príslušnom kalendárnom roku narodenia dieťaťa. Pri deťoch narodených od 1. novembra bežného roka si žiadateľ môže uplatniť príspevok najneskôr do konca februára nasledujúceho roka. Pre žiadateľov zabezpečujúcich náhradnú rodičovskú starostlivosť platia všetky uvedené podmienky. Pri žiadateľoch, ktorým sa narodili trojčatá (alebo viac) situáciu rieši osobitný predpis. Vyplácanie príspevku sa bude realizovať bezhotovostným prevodom na číslo bankového účtu zadané rodičom. V prípade, ak rodič nemá otvorený bankový účet, vyplácanie príspevku sa bude realizovať v hotovosti, z pokladne miestneho úradu.

**K bodu 22)** Rôzne

**p. Čermanová: 1.Navrhla zabezpečiť dopravné značenie na Kazanskej ul. pri výjazde z podzáhradnej ulice tak, aby sa zamedzilo parkovaniu motorových vozidiel na Kazanskej ulici, ktoré bránia vo výhľade vodičom vychádzajúcim z Podzáhradnej ulice.**

Odpoveď: Kazanská ulica je v správe hlavného mesta SR Bratislavy a preto predmetný podnet bude odstúpený Oddeleniu správy komunikácií Magistrátu hl. m. SR Bratislavy na riešenie.

**2. Navrhla na Orechovej ulici osadiť dopravnú značku zóna 30.**

Odpoveď: Návrhom zmeny organizácie dopravy sa bude referát dopravy a miestnych komunikácií (ďalej len ref. DaMK) tunajšieho miestneho úradu zaoberať,kde ref. DaMK spracuje projekt organizácie dopravy a predloží ho na určenie (rozumej schválenie) do Operatívnej komisie pre určovanie dopravných značiek a dopravných zariadení Magistrátu hl. m. SR Bratislavy. Po určení je možné pristúpiť k realizácii dopravného značenia.

**p. Krippel: 1.K návrhu poslankyne Čermanovej na zamedzenie parkovania motorových vozidiel na Kazanskej ulici pri výjazde z Podzáhradnej ulice navrhol na tomto úseku osadenie estetických zábran, ktoré tomuto parkovaniu zabránia.**

Odpoveď: Kazanská ulica, ako aj priľahlý chodník je v správe hlavného mesta a preto predmetný podnet bude odstúpený Oddeleniu správy komunikácií Magistrátu hl. m. SR Bratislavy na riešenie.

2.**Navrhol zdvojnásobiť počet smetných košov v mestskej časti.**

Odpoveď: Referát životného prostredia v tomto roku plánuje obmenu malých smetných košov, kde celkový počet smetných košov by mal byť 250 ks, čo je o 25 ks väčší počet ako je v súčasnosti. Máme za to, že 250 ks je dostatočný počet košov v rámci intravilánu mestskej časti.

**p. Tóth** 1**. Upozornil na absentujúci chodník k zastávke MHD na Slovnaftskej ul.**

Odpoveď:Slovnaftská ulica je v správe hlavného mesta SR Bratislavy a preto podnet bude odstúpený kompetentnému oddeleniu Magistrátu hl. m. SR Bratislavy na riešenie.

2. **Navrhol v Biskupických novinách informovať obyvateľov mestskej časti o dopravnej situácii v mestskej časti po pripravovaných uzáveroch ciest od 15.2.2019.**

Odpoveď: Informácia o dopravných obmedzeniach v súvislosti s výstavbou D4R7 je uverejnená vo februárovom čísle Biskupických novín.

**p. Daňková** 1**. Navrhla zjednosmerniť dopravu na Hornádskej ulici a venovať väčšiu pozornosť čistote na sídlisku Dolné hony.**

Odpoveď: Návrhom zjednosmernenia Hornádskej ulice sa referát dopravy a miestnych komunikácií tunajšieho miestneho úradu bude zaoberať, kde v súčinnosti s pracovníkom Krajského riaditeľstva Krajského dopravného inšpektorátu Policajného zboru v Bratislave (ďalej len KR KDI PZ BA) bude v riešení určenie zjednosmernenia (od OC HRON k Latorickej ul., resp. naopak) a následne po dohode s KR KDI PZ BA bude spracovaný projekt organizácie dopravy a predložený na určenie do Operatívnej komisie pre určovanie dopravných značiek a dopravných zariadení Magistrátu hl. m. SR Bratislavy.

**p. Hanzel** 1.**Poukázal na zanedbané športové ihriská na ZŠ Biskupická ul.**

V ostatných rokoch sa v rámci športových plôch menili asfaltové povrchy, budovali a menili oplotenia, osádzali basketbalové dosky s obručami a sieťkami, futbalové bránky a pod.. Športové aktivity obyvateľov a žiaľ vandalizmus sa podpísal na súčasnom stave, kde pracovníci referátu životného prostredia sa danej problematike budú venovať a po zimnom období vykonajú obhliadky športových plôch a následne budú v riešení opravy, výmeny oplotenia a pod..